Държавен вестник, бр. 65, 2010 г., стр. 64

СТР.  64	
Д Ъ Р Ж А В Е Н  В Е С Т Н И К 	
БРОЙ  65
6.2.10. при прекратяване на концесионния 
договор да предаде държането на находището 
по т. 1 при условия и по ред, определени в 
концесионния договор.
6.3. Основни права на концедента:
6.3.1. да получава дължимото концесионно 
плащане при условия и в срокове, определени 
в концесионния договор;
6.3.2. при условия и по ред, определени в 
концесионния договор, да контролира изпъл­
нението на задълженията на концесионера, 
включително чрез вземане на проби от всяка 
продукция – резултат от експлоатацията на 
находището, и чрез извършване на други 
контролни дейности;
6.3.3. право на съсобственост с концесионе­
ра, а след прекратяване на концесията – право 
на собственост – върху придобитата по време 
на концесията геоложка и техническа доку­
ментация;
6.3.4. да прекрати едностранно концеси­
онния договор при неизпълнение от страна 
на концесионера на основните задължения 
по това решение и по договора, както и при 
нарушаване условията на концесията.
6.4. Основни задължения на концедента:
6.4.1. да оказва съдействие на концесионера 
при осъществяване на концесията, след като 
такова бъде поискано, при условия и по ред, 
определени в концесионния договор;
6.4.2. да осъществява контрол за спазване 
на условията по концесията и за изпълнение 
на задълженията по концесионния договор.
7. Определя за начален срок на концесията 
датата на влизане в сила на концесионния 
договор. Концесионният договор влиза в сила 
от датата на подписването му от страните.
8. Определя следните видове гаранции за 
изпълнение на задълженията по концесион­
ния договор:
8.1. Безусловна и неотменяема годишна 
банкова гаранция, обезпечаваща изпълнението 
на задълженията за концесионно плащане, 
лихви и неустойки, както следва:
8.1.1. първоначалната банкова гаранция 
е в размер 100 000 лв.; гаранцията се пред­
ставя в двумесечен срок от сключването на 
концесионния договор и е с валидност до 
31 март 2011 г.;
8.1.2. за всяка следваща година банковата 
гаранция е в размер 20 на сто от дължимото 
концесионно плащане за предходната година, 
но не по-малко от 200 000 щатски долара и 
се представя на концедента до 31 март на 
съответната календарна година. 
8.2. Финансово обезпечение за изпълнение 
на дейностите по техническа ликвидация или 
консервация на добивния обект. Видът на фи­
нансовото обезпечение и предвиденият размер 
на средствата се договарят между страните в 
концесионния договор.
8.3. Неустойки и лихви при неизпълнение 
и при забавено изпълнение на договорните 
задължения. Формите на неизпълнение, усло­
вията и редът за тяхното установяване, както 
и видът и размерът на санкциите се определят 
в концесионния договор.
9. Определя годишно парично концесион­
но плащане за добито подземно богатство за 
съответния период, както следва:
9.1. Годишно парично концесионно възна­
граждение, определено като процент от общия 
приход на концесионера от продажбата на газ, 
добиван от находището. 
9.2. За определяне на концесионното въз­
награждение се приема скала на Р-фактор, 
определен като отношение на общите куму­
лативни приходи от дейността, намалени със 
заплатените концесионни възнаграждения, 
към общите кумулативни разходи за дейността 
по концесията, както следва:
9.2.1. при Р-фактор под 1,5 концесионерът 
дължи 2,5 на сто от общия приход от продаж­
бата на газ, добиван от находището;
9.2.2. при Р-фактор от 1,5 до 1,75 вклю­
чително концесионерът дължи 5,0 на сто от 
общия приход от продажбата на газ, добиван 
от находището;
9.2.3. при Р-фактор от 1,75 до 2,0 включи­
телно концесионерът дължи от 7,5 до 10 на 
сто от общия приход от продажбата на газ, 
добиван от находището;
9.2.4. при Р-фактор от 2 до 2,5 включително 
концесионерът дължи от 10 до 12,5 на сто от 
общия приход от продажбата на газ, добиван 
от находището;
9.2.5. при Р-фактор от 2,5 до 3 включително 
концесионерът дължи от 12,5 до 22,5 на сто от 
общия приход от продажбата на газ, добиван 
от находището;
9.2.6. при Р-фактор над 3 концесионерът 
дължи от 25 до 30 на сто от общия приход на 
концесионера от продажбата на газ, добиван 
от находището.
9.3. Концесионното плащане се внася от 
концесионера на две вноски два пъти годишно 
съответно до 31 юли и 31 януари на следващата 
година по сметка, посочена от концедента.
10. Размерът на концесионното плащане по 
т. 9.1 се променя с допълнително споразумение 
към концесионния договор при промяна на 
законодателството, уреждащо реда за неговото 
определяне.
11. Упълномощава министъра на иконо­
миката, енергетиката и туризма:
11.1. Да проведе преговори и да сключи 
концесионния договор с „Мелроуз Рисорсиз“ –  
ООД, Варна, в 3-месечен срок от влизането 
в сила на решението за предоставяне на 
концесия.
11.2. Да представлява Министерския съвет 
по концесионния договор с изключение на 
случаите по неговото прекратяване.